לפני כמה שבועות דיווחנו כאן כי פולקסוואגן תנסה לשבור שיא גינס נוסף בצריכת דלק ממוצעת במהלכו של מסע לכל 48 המדינות בארה"ב. כעת המסע הגיע לסיומו בהצלחה אדירה ושיא גינס חדש אשר מתווסף לשיא הקודם שקבעה הפאסאט כאשר הצליחה לגמוע 2,616 ק"מ על מיכל סולר אחד בצריכת דלק ממוצעת של 36 קילומטרים לליטר.
אם כך, במסע נוסף של הפאסאט TDI המחודשת, ווין גרדס ובוב ווינגר נהגו במכונית מרחק של 8,122 מיילים שהם כ- 13,071 קילומטרים וביקרו בכל 48 המדינות בארה"ב. בסופו של המסע תצרוכת הדלק הממוצעת של השניים עמדה על 77.99 מיילים לגלון אמריקאי שהם בחישוב קצר שלושה ליטרים לכל 100 קילומטר, או 33.5 קילומטרים על כל ליטר סולר. הפאסאט TDI שוברת את השיא הקודם למכונית שאיננה היברידית שעמד על קצת פחות מ- 30 קילומטרים לליטר ושברה אפילו את השיא למכונית היברידית שעמד על כ- 29 קילומטרים לליטר.
יו"ר פולקסוואגן בארה"ב ג'ונתן בראונינג אמר: "לכסות 8,122 מיילים (13,071 ק"מ) על 104,94 גלונים (397 ליטרים) זהו דבר שהוא לא פחות ממדהים. ההישג רק ממחיש את היתרונות והחיסכון העתום של מנוע ה- TDI הנקי שלנו. עבור הנהג הממוצע והיום-יומי, שימוש ברכבי ה- TDI של פולקסוואגן הוא יתרון גדול במיוחד כאשר כיום אנו מציעים מגוון של שישה מנועים שונים אשר מסוגלים לתצרוכת דלק של 17 ק"מ לליטר ויותר."